CELEX: 62018TN0734
Language: da
Date: 2018-12-13 00:00:00
Title: Sag T-734/18: Sag anlagt den 13. december 2018 — Sumitomo Chemical og Tenka Best mod Kommissionen

25.2.2019   
            
            
               DA
            
            
               Den Europæiske Unions Tidende
            
            
               C 72/33
            
         
      Sag anlagt den 13. december 2018 — Sumitomo Chemical og Tenka Best mod Kommissionen
      (Sag T-734/18)
      (2019/C 72/42)
      Processprog: engelsk
      
         Parter
      
      
         Sagsøgere: Sumitomo Chemical (UK) plc (London, Det Forenede Kongerige) og Tenka Best, SL (Aiguafreda, Spanien) (ved advokat K. Van Maldegem og solicitor V. McElwee)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesafgørelse (EU) 2018/1251 af 18. september 2018 om ikke at godkende empenthrin som et eksisterende aktivstof til anvendelse i biocidholdige produkter af produkttype 18 annulleres (1).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Med det første anbringende gøres det gældende, at Kommissionen ikke har overholdt de proceduremæssige skridt, som den skulle følge før vedtagelsen af den anfægtede retsakt. Hvis disse skridt var blevet fulgt, kunne retsakten måske have fået et andet indhold.
               
            
                  2.
               
               
                  Med det andet anbringende gøres det gældende, at Kommissionen har foretaget et åbenbart urigtigt skøn på følgende områder: ved ikke at tage hensyn til procedurefejlene i forbindelse med undersøgelsen af empenthrin, ved at lade en hypotetisk risiko føre til afvisning af at godkende empenthrin og ved ikke at tage hensyn til dyrevelfærdsmæssige krav i henhold til biocidforordningen (2).
               
            
                  3.
               
               
                  Med det tredje anbringende gøres det gældende, at Kommissionen ikke har sikret den første sagsøgers ret til forsvar.
                  
                              —
                           
                           
                              Det gøres gældende, at den første sagsøgers bemærkninger og data ikke er blevet undersøgt, og at dets ret til forsvar nødvendigvis er blevet tilsidesat.
                           
                        
            
                  4.
               
               
                  Med det fjerde anbringende gøres det gældende, at Kommissionen har tilsidesat princippet om god forvaltningsskik.
                  
                              —
                           
                           
                              Det gøres gældende, at den første sagsøger ikke har fået tid til at udvikle nye data og med urette fik afslag på udeladelse af data.
                           
                        
            
         (1)  EUT 2018, L 235, s. 24.
      
         (2)  Europa-Parlamentets og Rådets forordning (EU) nr. 528/2012 af 22.5.2012 om tilgængeliggørelse på markedet og anvendelse af biocidholdige produkter (EUT 2012, L 167, s. 1).